પિયત મંડળીનો સંપૂણ વહિવટ ગામના યુવાનો ધ્વારા સંભાળવામાં આવે છે.કુડસદ ગામ માં રનછોડરાય નું ભવ્ય મંદિર આવેલ છે જે નવનિતભાઈ ના જણાવ્યા અનુસાર મીની ડાકોર તરીકે ઓળખાય છે,અમે પણ આ ભવ્ય મંદિર ના દર્શન કરી ધન્યતા અનુભવી અમારો આગળનો પડાવ શેરડીના ખેતરો જોવા નો હતો.નવનીતભાઈ ની લગભગ ૯૦ વિઘા જમીન માં શેરડીનું વાવેતર કરવામાં આવેલ છે,ગામ માં આમ તો મોટે ભાગે શેરડીનું વાવેતર કરવામાં આવે છે,પણ ક્યાંક ક્યાંક અમને તુવેર, ઘઉં વગેરે પાકો પણ જોવા મળ્યા,શેરડી લાયક કાળી જમીન અને પુષ્કળ પાણી ની નહેરો ધ્વારા સુવિધા ઉપલબ્ધ હોવાથી સર્વત્ર શેરડીના પાકો લહેરાતા જોઈ શકાતા હતા.